REGULAMENTUL DE PUNERE ÎN APLICARE (UE) 2020/1425 AL COMISIEI

din 8 octombrie 2020

de acordare a unei autorizații a Uniunii pentru familia de produse biocide „PeridoxRTU Product Family”

(Text cu relevanță pentru SEE)

COMISIA EUROPEANĂ,

având în vedere Tratatul privind funcționarea Uniunii Europene,

Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 44 alineatul (5) primul paragraf,

întrucât:

(1) La 26 septembrie 2017, Contec Europe a depus o cerere în conformitate cu articolul 43 alineatul (1) din Regulamentul (UE) nr. 528/2012 pentru autorizarea unei familii de produse biocide denumite „PeridoxRTU Product Family”, aparținând tipului de produs 2, astfel cum este descris în anexa V la respectivul regulament, confirmând în scris faptul că autoritatea competentă din Belgia a fost de acord să evalueze cererea. Cererea a fost înregistrată cu numărul de caz BC-HT057172-25 în Registrul produselor biocide.

(2) „PeridoxRTU Product Family” conține acid peracetic ca substanță activă, care este inclus pe lista Uniunii de substanțe active aprobate menționată la articolul 9 alineatul (2) din Regulamentul (UE) nr. 528/2012.

(3) La 27 august 2019, autoritatea competentă responsabilă de evaluare a transmis, în conformitate cu articolul 44 alineatul (1) din Regulamentul (UE) nr. 528/2012, un raport de evaluare și concluziile evaluării sale Agenției Europene pentru Produse Chimice (denumită în continuare „agenția”).

(4) La 7 aprilie 2020, agenția a prezentat Comisiei un aviz (2), inclusiv proiectul de rezumat al caracteristicilor produsului biocid (denumit în continuare „RCP”) referitor la „PeridoxRTU Product Family”, și raportul final de evaluare privind familia de produse biocide, în conformitate cu articolul 44 alineatul (3) din Regulamentul (UE) nr. 528/2012.

(5) Avizul a concluzionat că „PeridoxRTU Product Family” este o „familie de produse biocide” în sensul articolului 3 alineatul (1) litera (s) din Regulamentul (UE) nr. 528/2012, că este eligibilă pentru o autorizație a Uniunii în conformitate cu articolul 42 alineatul (1) din regulamentul respectiv și că, sub rezerva conformității cu proiectul de RCP, îndeplinește condițiile prevăzute la articolul 19 alineatele (1) și (6) din regulamentul în cauză.

(6) La 27 aprilie 2020, agenția a transmis Comisiei proiectul de RCP în toate limbile oficiale ale Uniunii, în conformitate cu articolul 44 alineatul (4) din Regulamentul (UE) nr. 528/2012.

(7) Comisia este de acord cu avizul agenției și consideră, prin urmare, că este necesar să se acorde o autorizație a Uniunii pentru familia de produse biocide „PeridoxRTU Product Family”.

(8) Măsurile prevăzute în prezentul regulament sunt în conformitate cu avizul Comitetului permanent pentru produse biocide,

ADOPTĂ PREZENTUL REGULAMENT:

Articolul 1 Se acordă societății Contec Europe o autorizație a Uniunii cu numărul de autorizație EU-0023658-0000 pentru punerea la dispoziție pe piață și utilizarea familiei de produse biocide „PeridoxRTU Product Family”, în conformitate cu rezumatul caracteristicilor produsului biocid prevăzut în anexă. Autorizația Uniunii este valabilă de la 29 octombrie 2020 până la 30 septembrie 2030.

Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 8 octombrie 2020. Pentru Comisie Președintele Ursula VON DER LEYEN

(1) JO L 167, 27.6.2012, p. 1.

(2) ECHA opinion of 5 March 2020 on the Union authorisation of „PeridoxRTU Product Family” (Avizul ECHA din 5 martie 2020 cu privire la autorizația Uniunii pentru „PeridoxRTU Product Family”) (ECHA/BPC/247/2020), https://echa.europa.eu/bpc-opinions-on-union-authorisation